
**Délegyháza Község Önkormányzata**



**2337 Délegyháza, Árpád u. 8.**

**Telefon/fax: (24) 542-155, (24) 542-156, E-mail:**  [titkarsag@delegyhaza.hu](mailto:%20titkarsag@delegyhaza.hu)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Iktatószám: 1815-2/2012 Tárgy: 2011. évi beszámoló

Ügyintéző: Szecsei Imréné

# Magyar Államkincstár

# Pest Megyei Igazgatósága

BUDAPEST

Semmelweis utca 13.

1052

**Tisztelt Címzett!**

# A Nemzetgazdasági Minisztérium Önkormányzati Költségvetési Rendszerek Főosztálya NGM/1388/2/2012. és a Belügyminisztérium Önkormányzati Gazdasági Főosztály BMÖGF/65-3/2012. iktatószámú levele és az abban foglalt szempontjai alapján az alábbi tájékoztatást adom.

# Szöveges Beszámoló

# Délegyháza Község Önkormányzata

# 2011. évi gazdálkodásáról

Az Államháztartásról szóló 2011. évi CXCV. törvény 88. § (1) bekezdése, az államháztartás szervezeti beszámolási és könyvvezetési kötelezettségeinek sajátosságairól szóló 249/2000.(XII.24.) Korm. rendelet 7.§ (1) bekezdése értelmében, a helyi önkormányzat és a többcélú kistérségi társulás a tárgyévet követően éves költségvetési beszámolót készít, amelyet a fenti kormányrendelet 10.§ (5) bekezdése alapján a Magyar Államkincstár területi szerveinek (továbbiakban Pest Megyei Igazgatóság) kell megküldeni, melyhez szöveges beszámolót is kell készíteni.

**Önkormányzati feladatellátás általános értékelése**

Délegyháza Község önkormányzati feladat-és hatásköri rendszerében lényegi változás nem történt 2011. évben. A gazdálkodás pénzügyeinek szabályozó rendszerében sem történt alapvető változás a 2010. és a korábbi évekhez viszonyítva.

Az Önkormányzat – a csökkenő anyagi források mellett is - ellátta a kötelező és a nem kötelező feladatként működtetett mezőőri szolgálatot, a Családi Napközi a Művelődési Ház és Községi Könyvtár feladatait, továbbá a 70 éven felüliek csatorna és szemétszállítási számláinak kifizetését szociális támogatásként.

**Társulásban ellátott feladatok értékelése**

Dunavarsány és Térsége Önkormányzati Társulás keretében működtettük 2011. évben is a Gyermekjóléti és Családsegítő Szolgálatot, a Háziorvosi ügyeletet valamint a szociális étkeztetést. Dunavarsány és Térsége Önkormányzati Szennyvíztársulás keretében végeztük továbbra is a szennyvíz kezelését.

Dunavarsány és Térsége Víziközműveit Üzemeltető Koncessziós Zrt. kezelésében működtetjük az ivóvízellátást.

A társulásban ellátott feladatok szakmai és gazdasági szempontból az előző évihez hasonlóan megfelelően működtek. Az ellátott közszolgáltatási feladatok minősége megfelelőnek mondható. Eredményesség szempontjából egyre magasabbak az üzemeltetési és beruházási költségei a társulásoknak, melynek az Önkormányzatunkra eső része kigazdálkodása egyre nehezebb a csökkenő bevételi források miatt.

Csepel- Sziget és Környéke Többcélú Önkormányzati Társulás részben végez belső ellenőrzési feladatokat az állami normatíva terhére (Iskola, Óvoda szakmai ellenőrzései), továbbá ellátta a szúnyoggyérítési feladatokat. 2011. év szeptembertől a Társulás közreműködésével látta el önkormányzatunk a pedagógiai szakszolgálati feladatokat is. A szakmai feladatok ellátása megfelelő volt, gazdasági szempontból átmenetileg többletkiadást jelentett, mely a közeljövőben várhatóan csökkenni fog.

Az Önkormányzat könyvvizsgálatra kötelezett, ennek értelmében külső szakértő könyvvizsgáló vállalkozásban látja el a feladatokat. A belső ellenőrzési feladatokat külső vállalkozó látta el az önkormányzatnál és a költségvetési szerveinél.

**Önállóan működő és gazdálkodó költségvetési szervek:**

1./ Délegyháza Községi Önkormányzat Polgármesteri Hivatala

2./ Hunyadi János Általános Iskola és Községi Könyvtár

**Önállóan működő költségvetési szervek**:

1./ Napsugár Óvoda

2./ Kölcsey Művelődési Központ

3./ Családi Napközi

1. **Bevételi források alakulása:**

A 2011. évi költségvetési gazdálkodás végrehajtásánál a költségvetési rendeletben foglaltaknak megfelelően takarékos gazdálkodást folytatott önkormányzatunk.

**Az összes önkormányzati bevételek – 553.077 eFt - a módosított előirányzathoz viszonyítva 97,1%-ra teljesültek.**

Adóbevételek alakulása:

Az iparűzési adóbevételek a módosított előirányzathoz viszonyítva 100%-ra, az építményadó 100%-ra teljesült, mely részben a telekadó rendelet módosításából részben pedig a behajtásokból adódik. A gépjármű adó 100%-ban realizálódott. (A helyi adóknál a tervezetthez képest az iparűzési adó csökkenését kompenzálta a telek adó és a gépjárműadó tervezettnél magasabb teljesítése, évközben előirányzat módosítást hajtott végre a Képviselő–testület) Az iparűzési adóbevételek csökkenő tendenciát mutattak már az elmúlt évben is és ez folytatódik sajnálatos módon a jövőre nézve is. A tartózkodás utáni idegenforgalmi adó bevétel 142,2 %-kal magasabb volt a módosított előirányzathoz viszonyítva (terv: 353 450e Ft ; tény: 851 450e Ft)

A Képviselő-testület mind az önállóan működő és gazdálkodó, mind az önállóan működő költségvetési szerveinél, takarékossági intézkedéseket vezetett be az év során a likviditási problémák enyhítésére és a működőképesség megőrzése érdekében.

**Közhatalmi bevételek, intézményi működési bevételek teljesítése a módosított előirányzathoz viszonyítva összesen: 96,6 %-ra teljesültek**.

A tervezettől való eltérést, az értékesítésből származó és a működtetéshez kapcsolódó visszaigényelhető általános forgalmi adó alacsonyabb bevétele okozza.

**Egyéb saját működési bevételi teljesítése 98,5 % a módosított előirányzathoz viszonyítva**.

A bevételi kiesés az ellátási díjaknál és a bérleti és lízing díjak alacsonyabb teljesítése miatt jelentkezik.

**Működési célú pénzeszközök átvétele, államháztartáson kívülről (vállalkozásoktól, háztartásoktól 100 %).**

**Felhalmozási bevételeknél teljesítése 89,1 %.**

A tervezett telekértékesítések csak részben valósultak meg, a kereslet hiánya miatt. Év közben az átmeneti likviditási problémák kiküszöbölése érdekében a 2011. évi működtetési kiadások fedezetéhez folyamatosan folyószámlahitel felvételére volt szükség, egyrészt az előző évi folyószámlahitel visszafizetése, másrészt az elmaradt bevételek pótlására.

**Támogatások, támogatásértékű bevételek, kiegészítések, visszatérülések bevétele 99,6 %.**

A bevételi kiesést a tervezett elkülönített állami pénzeszközátvétel elmaradása okozza.

**Hitelek, támogatási kölcsönök visszatérülése teljesítés 94,3 % (56 950 e Ft).**

A tervezett fejlesztési hitelfelvétel 3.050 e Ft-tal alacsonyabb szinten teljesült. A saját útfelújítás 30.000 e Ft, a Víziközmű Társulat tartozásából fakadó és az önkormányzat kezességvállalásából eredő 16.950 e Ft és egyéb kötelezettség teljesítése (10.000 eFt) és az előző évi átfutó bevételek visszatérülése -774 eFt-tal csökkent.

Likvidhitel záró állománya 7.239 eFt, amely az előző évi állományhoz képest csökkenést mutat. Hitelműveletek állománya mindösszesen (56.950 eFt+ 7.239 eFt)= 64.189 eFt) Záró készpénzállomány 1.666 eFt.

**Helyi Önkormányzatok sajátos bevételei a módosított előirányzathoz viszonyítva: 99,65%, ebből:**

helyi adók teljesítése 100 %, pótlék bírság 96,8 %, átengedett központi adók 99,9%; ebből gépjárműadó 100%, talajterhelési díj 86,2%, egyéb bevételek 82,4%, normatív és kiegészítő támogatások 100%.

Önkormányzatok sajátos felhalmozási bevételei 83,39%, ebből: önkormányzati lakótelek értékesítése 49,2% a kereslet hiánya miatt, koncesszióból származó bevételek 100%.

**Európai Uniós forrásból 2011. évben nem származott bevétele önkormányzatunknak**.

**Hunyadi János Általános Iskola és Községi könyvtár önállóan működő és önállóan gazdálkodó költségvetési szerv bevételeinek teljesítése a módosított előirányzathoz viszonyítva 99,6%, a kiadásainak teljesítése 99,1%.**

A működtetéshez biztosított önkormányzati finanszírozás bevételeinek teljesítése a módosított előirányzathoz viszonyítva 99,3%. Saját bevételeinek teljesítése 181,4%. Többlet bevétele a tornaterem bérbeadásából és a diákok nyomtatvány megtérítéséből keletkezett. Az intézmény takarékos gazdálkodást folytatott, szakmai feladatait gazdaságilag takarékosan és hatékonyan látta el. Pénzmaradványának 2011. évi összege 870 e Ft.

1. **Kiadások alakulása**:

Az önkormányzat 2011. évi kiadásainak teljesítése 551.411 e Ft, 96,8% a módosított előirányzathoz viszonyítva.

Az összes kiadásból a személyi juttatások 110.582 eFt, 95,4% a teljesítés. Munkaadót terhelő járulékok teljesítése 29.838 e Ft, 9,2%-kal magasabb a módosított előirányzatnál. A magasabb teljesítést az év közben alkalmi munkavállalók alkalmazása és a nem tervezett felmentések és helyettesítések járulékai okozzák. A dologi kiadások teljesítése 151 871e Ft, 96,4%, amely a bevételek függvényében alacsonyabb szinten tejlesült. Kamat kiadások teljesítése 87,1%, intézmény finanszírozás teljesítése 99,2%. Támogatásértékű kiadások: Dunavarsány és CSÖSZ társulásban ellátott feladatok finanszírozásának teljesítése 105,9%, a többletet az év közben belépő szakszolgálati feladatok ellátása okozta.

Végleges pénzeszköz átadás teljesítése: 3.316e Ft, 117,6%. A növekedés oka a 2011. évben megítélt, de ki nem fizetett támogatások kifizetése, nonprofit szervezetek támogatása.

Társadalom, szociálpolitikai és egyéb juttatások kifizetésének teljesítése 32.496 e Ft, 98,1% (70 éven felüliek víz és csatorna díja, mozgáskorlátozottak támogatása, segélyek, rendszeres gyermekvédelmi ellátások, szociális étkeztetés, pénzforgalom nélküli étkeztetés, rendszeres szociális segélyek). Ellátottak juttatásai teljesítése 250 e Ft (Bursa-Hungarica ösztöndíj).

Felhalmozási kiadásokteljesítése**:** 64.936e Ft, 101,5%, ebből: felújítás 4 368 eFt, beruházás

58.792 eFt, pénzeszköz átadás háztartásoknak 1.776 eFt.

Hitelek törlesztése**:** Közkincs-hitel (1.000 e Ft), folyószámlahitel törlesztése (7 239eFt) munkaügyi per tőke 892 e Ft tőke törlesztése. Víziközmű Társulat tartozása miatti kezességvállalásból származó hiteltörlesztés (16.950 e Ft).

Függő átfutó kiadások egyenlege: 10.296 e Ft

1. **Egyéb információk**

**Pénzmaradvány változásának tartalma és okai**:

Tárgyévi pénzmaradvány –1 946 e Ft, az előző évihez viszonyítva 9 450 e Ft csökkenést mutat. Ennek okai a tárgyévi függő-átfutó kiadások változása, valamint a tárgyév végi folyószámlahitel összesített állományának csökkenése, és a 2011. évi normatíva elszámolásból az önkormányzatot megillető összeg 2. 326 e Ft, mely pozitívan befolyásolja a pénzmaradványt.

**Hitelállomány alakulása, változása**

Korábbi években megvalósult fejlesztések, beruházási és fejlesztési hitelei állományának változása 2010-2011. évek között.

Nyitó állomány: 38.420 e Ft. 2011. évi záró állomány 94 672 e Ft.

Növekedését a saját beruházásból megvalósított útfelújításra, a Víziközmű Társulat tartozása miatti kezességvállalásra és egyéb kártérítési feladatokra felvett 2011. évi hitelek növekedése okozta.

Kötvénnyel kapcsolatos műveletei az önkormányzatnak nem voltak a tárgyévet megelőzően és a tárgyévben sem.

**Vagyoni helyzet alakulása**

Az önkormányzat vagyoni helyzete a 2010. évhez viszonyítva a 2011. évi mérlegfőösszeg 69. 541e Ft növekedést mutat (saját beruházás, felújítás Délegyháza-Dunavarsány közötti út) jármű, vásárlás (gréder, egyéb gépek) és a koncesszióba adott eszközök értékhelyesbítései növelték.

Megnőtt a hosszúlejáratú kötelezettségek állománya a fejlesztési hitelek és egyéb működési hitelfelvétel miatt. A likvidhitel záró állománya csökkent az előző évekhez viszonyítva (előző év: 11.050e Ft, 2011. évi tény: 7.239e Ft)

Önkormányzatunk megőrizte fizetőképességét, a kiadásokat a bevételekhez képest egyensúlyban tartotta. Törekedett a takarékos és hatékony gazdálkodásra, feladatai végrehajtásához új bevételi források felkutatására. Szállítói tartozásai az előző évihez viszonyítva 49,5%-kal csökkentek (előző év: 18.886e Ft, 2011. évi tény: 9.355e Ft).

Rendkívüli esemény, vis major helyzet a 2011. évben Délegyháza településen nem történt.

**Délegyháza, 2012. április 3.**

**dr. Molnár Zsuzsanna dr. Riebl Antal**

**jegyző polgármester**

r